

**Generalforsamling, lørdag d. 24/10-2020**

(flyttet fra marts 2020, grundet corona-restriktioner)

Referent: Dorthe Svarre

Ordstyrer: Der er ikke behov for ordstyrer. Spørgsmål og kommentarer sendes via sms til Janne fra Bestyrelsen, der videreformidler eventuelle spørgsmål.

Deltagere: 31 medlemmer

Det er første gang at vi prøver med onlinemøde via Zoom. Det fungerede relativt godt. Stor ros til Janne Kjærulff, for gode IT-kompetencer og elektronisk styring af processen

**Nyt fra formanden:**

* Formanden fremlægger DUGOF vision: Det handler om synlighed og høj faglighed med evidensbaseret kompetencer. Vi forsøger i DUGOF at være så transparente som muligt. Dette gælder i særdeleshed, for mødereferat fra Generalforsamlinger, årsmøder og Bestyrelsesmøder.

**Formanden gennemgår Bestyrelsesarbejdet på det årlige Bestyrelsesseminar for 2019**

Samarbejdsmøde med DSF med besøg af Lars Henrik Larsen (tidl. formand, nu næstformand) fra DSF.

* Opdatering af Måleredskaber på Fysio.dk (vi er fint med hvad angår validerede måleredskaber, men afventer bla pga corona, hvordan vi får lagt yderligere gynobs-relevante spørgeskemaer på fysio.dk, og det er ikke afklaret, hvor meget hjælp, vi kan forvente fra DSF)
* NKR. Der kan søges økonomisk støtte fra pulje til udvikling. DUGOF har indtil nu ikke benyttet denne mulighed
* Supervisionsuddannelse: Er udskudt og starter først i 2021 grundet corona
* NKR: Vi modtager høringssvar fra NKR, hvor Bestyrelsen ofte er involveret. Det er ofte et større arbejde, med relative korte tidsfrister for besvarelse
* GDPR: DUGOF har ikke været helt tilfredse med samarbejdet fra DSF, og har haft en del frustrationer undervejs, men vi er dog ved at være godt med
* DSF har ønsker om et større tværfagligt samarbejde selskaberne i mellem, fx i forbindelse med kursus

Yderligere arbejdspunkter på Bestyrelsesseminar:

* Gennemgang af udviklingsplan
* Vi bestræber os på at blive bedre til at projektlede, så alle vores funktioner og opgaver får struktur og kommer i mål, herunder Obstetrisk modul, Behandlerliste og udvikling af pjecer
* Behandlerliste: Det vurderes, at der er behov for revidering af vores Behandlerliste, således at alle medlemmers kompetencer i forhold til de forskellige moduleres læringsmål er opdateret. Selve Behandlerlisten opdateres hver 3. måned af Behandlerlisteudvalget, der i fællesskab vurderer eventuelle ansøgere.
* Behandlerlisteudvalg: Der har været kritik af metoder til vurdering af kompetencer til godkendelse af medlemmer til behandlerlisten, hvorfor vi har åbnet op for at sammensætte et udvalg bestående af 2 bestyrelsesmedlemmer (Janne Kjærulf og Dorthe Svarre) samt et menigt medlem. Inger Vestergaard har meldt sig på banen og er nu en del af udvalget. Der skal afvikles et møde, hvor det skal diskuteres og besluttes, hvordan vi med den bedste metode kommer i mål med nævnte. Velkommen til Inger
* Modul 1+2 er basismodul, der giver mulighed for derefter frit at vælge på smertemodul, sexologimodul og obstetrikmodul
* Udarbejdet skabelon til at udarbejde og evaluere caserapporter

Årsmødet 2019

* Samarbejdspartnere: Vi har sendt materiale ud til lægefaglige selskaber og privatpraktiserende gynækologer, mm.
* Der sammensættes en arbejdsgruppe til udvikling af Obstetrisk modul: Der er i årets løb blevet udviklet et nyt modul. Det håber vi snart kan komme i spil.
* Vidensdeling: Vi ønsker at dele faglige viden internt i DUGOF. Dorthe Svarre opfordrer til, at medlemmerne søger legater i DUGOF. Hvis man modtager legat fra DUGOF, opfordres der til at fremlægge en ”smagsprøve” på ny viden fra kongresser, studiebesøg eller kurser efterfølgende på det næstkommende årsmøde. Man kan ikke søge til DUGOFs egne kurser. Det er udover den mundtlige formidling på årsmødet, obligatorisk med et skriftligt referat til hjemmesiden.
* Obstetriske modul: Udvalget har afholdt 2 fysiske møder og 3 onlinemøder. Planen var, at modulet skulle have været afviklet her i november 2020. Vi må udskyde grundet corona. Eksterne undervisere har heldigvis vist stor forståelse og kræver ikke gebyrer for aflysningerne. Vi håber, at det kan blive afviklet i foråret 2021.
* Vi havde 3 undervisere på Årsmødet til undervisning om emnet Børn og Inkontinens: Læge: Søren Rittig, Fysioterapeut: Cathrine Stenz og Fysioterapeut Lise Enemark

Bestyrelsesmøder 2019:

* Planlægning af kommende moduler
* GDPR: Den nye sikre portal er en stor mundfuld, men vi gør alt for, at opfylde krav mht. GDPR-krav. Herunder opfordres medlemmer igen til KUN at sende mails til den ”nye” sikre mail [DUGOF@fysio.dk](mailto:DUGOF@fysio.dk). Vi oplever i bestyrelsen fortsat, at den gamle mail bliver brugt. Den er ikke GDPR-sikret!
* DSF: Travlhed med mødeaktivitet. DUGOF stiller med 2 medlemmer, der sammen og hver for sig holder os opdatererede i forhold til DSF
* Pjecer: Igangværende Før og efterfødselspjecer og en sectiopjece. Vi har opdateret ”bækkensmertepjecerne, som nu ligge tilgængelige for alle, også i en version, som kan sendes til trykning på et trykkeri
* Praksisdage: Vi ønsker at starte med at have Praksisdage i løbet af 2021

Temadag i september 2019:

* Emnet var Smerter. Vi havde besøge af Katrine Petersen fra London, der fremlagde emner fra hendes arbejde med evidensbaseret arbejde med kroniske ptt. der er udfordret med underlivssmerter. Morten Høgh fremlagde nyt i forhold til forskning og behandling af kroniske smerter

**Nyt fra Kassereren**

Lise Enemark, kassere i DUGOF, fremlægger regnskab. Helt overordnet er vi kommet ud med et overskud på 57.035 kr. Du kan nærlæse regnskab med indtægter, udgifter og kassebeholdning for 2019 på ……….

Tidligere skulle alle medlemmer af Bestyrelsen underskrive godkendt regnskab. I dag er det kasseren (Lise) og Forkvinden (Ulla), der har det overordnet ansvar og rettigheder til at tilgå regnskabet.

Der er spørgsmål fra et medlem: Er medlemmer i DUGOF-bestyrelsen forsikret, fx mod tyveri mm. Punktet fremhæves, da der muligvis er en lovmæssig pligt til at være forsikret. Vi må i bestyrelsen undersøge sagen via DSF.

**Valg af bestyrelsesmedlem:**

Repræsentanter genvalgt og godkendes (Janne Kjærulff, Lise Enemark, Cathrine Stenz, Merete Salvig og Ulla Due).

Et medlem er interesseret i at høre lidt om arbejdsbyrden og arbejdsområde i bestyrelsen. Da Lone Nedergaard er udtrådt af bestyrelsen, er der mulighed for, at være med i bestyrelsen. Dorte Kildegaard vil gerne indgå i bestyrelsen uden kampvalg.

Janne Kjærulff er ”mentor” for nyvalgte medlemmer og vil være den ansvarlige i forhold til, overordnet, at sætte nye medlemmer ind i bestyrelsesarbejdet. Der er ikke andre indsigelser i forhold til medlemmer, der ønsker genvalg. Dermed er alle nuværende medlemmer af bestyrelsen genvalgt.

**Indkomne forslag:**

1)Egen betaling til forplejning

1. Praksisdage
2. Etik og kommunikation i behandling af vores patienter.

Ad 1) Vi ønsker betaling for forplejning til vores Temadage. Der afvikles en elektronisk afstemning. Der er enighed om JA til betaling

Ad 2) Praksisdage/netværksmøder:

Vi har på vores moduler (logbøger, tid til fordybelse, faglig sparring, praktisk palpation, mm) oplevet, at der er stort behov fra vores medlemmer for netværk, mhp. sparring og klinisk ræssonering. DUGOF-bestyrelsen foreslår, at vi at skaber rammerne for dette ved at gennemføre ”praksisdage”. Vi prøver i første ombæring at have emner som vi har erfaret der er behov for: patientcases og palpation. Sidenhen kan medlemmerne komme med forslag til andre emner

Der afstemmes elektronisk til forslaget: Der er enighed om at afvikle praksisdage med mulighed for at tilgå dette online, hvis man fx bor lang fra hovedlandet

AD 3)Kollegaer intern i vores speciale – kommunikation:

Har vi behov for et etisk udvalg? Vi oplever ind i mellem, at sprogbrug, arbejdsgang, mm er udfordret. Andre medlemmer har ikke oplevet hændelser, fraset ”hårdhændet” behandling/undersøgelser fra både gynækologer/praktiserende læger

Det kan være en patient, der skifter fys-behandler fordi de føler sig stødt eller krænket over sprogbrug, undersøgelse eller andet. Et medlem oplyser at DaFys allerede har et kollegialt råd, der kan være behjælpelig med disse etiske problemer. Der er forslag om, at man som kollega tager fat i vedkommende, og oplyser om situationen, da mange af os ønsker at få italesat situationen, hvis det er os selv, der måske ubevidst har overskredet én af vores patienters grænser. Der er forslag fra et medlem om, at der sendes en skrivelse ud til samtlige medlemmer, hvis der opstår en situation.

Et andet forslag kunne være at lave et oplæg om etik og kommunikation til et af vores møder. Til sidstnævnte forslag afvikles en elektronisk afstemning, hvortil der stemmes ja. Vi beslutter, at vi i Bestyrelsen går tilbage og drøfter rammerne for forslaget.

Eventuelt:

* Der spørges ind til, om det er muligt at skabe et fagligt netværk fra, fx selvstændige kollegaer, der står alene ude i praksis, når man har behov for sparring. Der er via sms fra et andet medlem forslag til, at vi kigger på Behandlerlisten og ser på, hvem der er i nærområdet og som kunne kontaktes som sparringspartner.

Det kunne også være at praksisdagene kunne afhjælpe. Ulla forslår, at der nedsættes et fagligt kompetent udvalg blandt medlemmerne.

* Medlem (BJ). Der spørges ind til, om mandlige kollegaer kan deltage i undersøgelse og behandling af uro-gynækologiske pt. Det er ok, med pt.s samtykke
* Dorte Kildegaard formidler til en virtual kongres kaldet ”EFIC Virtual Pain Summit” d. 6.-8. november 2020 til en billig penge (7ookr.) Endvidere informere Ulla om, at der fra den 19-21 november 2020 afholder ICS også online-kongres.
* Et medlem spørger ind til, om Behandlerlisten ikke kan opdateres oftere end hver 3. mdr. Dette afvises grundet relativt stor belastning

SLUT

Dorthe Svarre